  Майя Бывальцева Пичи Пурга черкогуртысь «Италмас» нылпи сад 1 миллион манет грант утӥз. «Дышетонэз азинтон» кун программаез быдэсъян улсын вожвылъяськонэз Россиысь калыкез дышетонъя министерство ортчытӥз. Со сярысь Удмуртиысь дышетонъя но тодосъя министерстволэн пресс-службаез ивортӥз. Нылпи садын ужасьёс анай-атайёслы, туннала ивортодэт вӧлметъёсты уже кутыса, психолого-педагогической, методической, диагностической но консультативной юрттэт сётонъя, «ОнЛайН» мобильной службалэн ӵектосэнызы тодматӥзы. Грант басьтон понна вожвылъяськонэ Россилэн пӧртэм улосвылъёсысьтыз 119 дышетон огазеяськонъёс пыриськизы. Чурыт быръён ортчытыса, дунъясьёс 54 ужъюртъёсты финалэ лэзизы. «Италмас» нылпи садысь 12 группае 270 пиналъёс ветло. 90-лэсь уноезлэн дышетӥсьёслэн нырысетӥ категоризы. Озьы ик соос «Образование» йӧскалык ӵектос улсын визь-кенеш сётонъя «Лучики» центрлэн ӧнерчиосыз луо. Со сяна, нылпи сад Азьмуртлэн грантъёсъя фондэзлэсь «Студия развитиЯ» ӵектоссэ быдэсъянъя инъет интыез луэ Тодэ вайытом, Удмуртиысь егитъёс форумъёсын кык грант утӥзы. Тегъёс: Дышетон Удмуртия ПичиПурга дӥськут грантъёс  